Ämbritäis mesimagusaid e-sigarette sinu 15-aastasele? Katse tõestab, et see on lihtne kui lapsemäng(30)
Päevaleht tegi täpselt samasuguse katse juba suvel. Kolm kuud hiljem on teemast saanud üleriigilise tähtsusega küsimus, ent kauba kättesaamine e-poest on lastele hoopis lihtsamaks muutunud.
Anete (15) osales suvel Eesti Päevalehe ajakirjanduslikus eksperimendis. Ta tellis Läti e-poest viis maasikajäätisemaitselist e-sigaretti. Tellimisele järgnes kadalipp, sest Omniva tormas tegudele. Firma, mille pakiautomaati Anete toimetuse suunamisel veibid tellis, jõudis e-poega lepingu lõpetada. Anete sai seepeale makstud raha väärtuses poekrediiti, tellis uuesti ja sai augusti alguses e-sigaretid Itella automaadist kätte. Pärast seda kadus poe kodulehelt ka Itella kaudu tellimise võimalus.